als_Latn dik_Latn sag_Latn
Prishtinë, 8 janar 2015 – Shkrimtari më famë botërore, Ismail Kadare, ka folur shkurt, pas sulmit terrorist në Paris, ku kanë mbetur të paktën 12 të vdekur e disa të plagosur.
Në një bisedë për Gazetën Express, Kadare ka thënë se populli shqiptar s’duhet të vuajë më nga komplekset e identitetit të dyfishtë dhe as të ndihet përgjegjës për veprimet e të tjerëve.
Ai ka thënë se shqiptarët identifikohen dhe janë evropianë me rrënjë, gjuhë e histori.
“Është një komb i vetëdijshëm, është një komb me identiteti evropian, ka lindur në kontinentin evropian, midis qytetërimit evropian. Është në gjuhë, kulturë, mentalitet e kujtime kombëtare evropian. Kombi shqiptar s’ka pse të vuajë nga komplekset e identiteti të dyfishtë”, ka thënë Kadare,
Shkrimtari më i përkthyer shqiptar, disa herë është përfshirë në debate lidhur me identitetin e shqiptarëve dhe lidhur me ndikimin e Turqisë në Shqipëri e në Kosovë.
Kadare, në paraqitjen e tij të fundit, kishte kritikuar deputetë e udhëheqës të shtetit për tjetërsim të identitetit të shqiptarëve.
B.S.
als_Latn als_Latn als_Latn als_Latn als_Latn als_Latn slk_Latn